
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ

ЧЕЧИМ

	2022-жылдын «14» декабры
	        № 168
	                      Москва шаары


Ичинен күймө кыймылдаткычтардын айрым түрлөрүнө карата Евразия экономикалык бирлигинин Бирдиктүү бажы тарифинин ташып киргизүү бажы алымынын коюмун орнотуу жөнүндө
2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге № 1 тиркеме) 16 жана 18-пункттарына жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине № 1 тиркеменин 4-пунктуна ылайык Евразия экономикалык комиссиясынын Кеңеши чечти:
1. ЕАЭБ ТЭИ ТН 8408 20 990 4 коду менен классификацияланган ичинен күймө кыймылдаткычтардын айрым түрлөрүнө карата Евразия экономикалык комиссиясынын 2021-жылдын 14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифинин ташып киргизүү бажы алымынын коюму 2023-жылдын       1-январынан тартып 2024-жылдын 31-мартын кошо алганга чейин бажы наркынан 0 пайыз өлчөмүндө орнотулсун.

2. Евразия экономикалык комиссиясынын 2021-жылдын                       14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин:

а) ЕАЭБ ТЭИ ТН 8408 20 990 4 коду менен позицияда Евразия экономикалык бирлигинин Бирдиктүү бажы тарифине эскертүүгө «54С)» шилтеми «74С)» шилтемесине алмаштырылсын;
б) Евразия экономикалык бирлигинин Бирдиктүү бажы тарифине эскертүүлөр төмөнкүдөй мазмундагы 74С эскертүүсү менен толукталсын:

«74С) Ташып киргизүү бажы алымынын коюму бажы наркынан 
0 (нөл) % өлчөмүндө 01.01.2023 тартып 31.03.2024 кошо алганга чейин.»;

в) Евразия экономикалык бирлигинин Бирдиктүү бажы тарифине 54С эскертүү күчүн жоготкон деп таанылсын. 

3. Ушул Чечим расмий жарыяланган датадан тартып 10 календардык күн өткөндөн кийин күчүнө кирет жана 2023-жылдын 1-январынан тартып жаралган укук мамилелерине жайылат.

